Javaslat AZ EURÓPAI PARLAMENT ÉS A TANÁCS RENDELETE az előcsatlakozási támogatási eszköz (IPA) létrehozásáról szóló 1085/2006/EK tanácsi rendelet módosításáról /* COM/2011/0446 végleges - 2011/0193 (COD) */





INDOKOLÁS 1. Előzmények Izland és Montenegró Az Európai Tanács 2010. június 17-i következtetéseiben megállapította, hogy Izland teljesíti az 1993-as koppenhágai Európai Tanács által meghatározott politikai kritériumokat, és üdvözölte a Bizottság Izland európai uniós tagság iránti kérelméről szóló véleményét. A fentiek alapján az Európai Tanács úgy határozott, hogy megkezdi a csatlakozási tárgyalásokat Izlanddal. Izland ennek megfelelően tagjelölt ország. Az Európai Tanács 2010. december 16–17-i ülésén jóváhagyta a Tanács bővítési folyamatról szóló, 2010. december 14-i következtetéseit, és megállapodott Montenegró tagjelölt országgá nyilvánításáról. A Bizottság ezért az előcsatlakozási támogatási eszköz (IPA) létrehozásáról szóló, 2006. július 17-i 1085/2006/EK tanácsi rendelet (a továbbiakban: IPA-rendelet) módosítását javasolja a Tanácsnak és a Parlamentnek azzal a céllal, hogy Izland és Montenegró a potenciális tagjelölt országok listájáról (II. melléklet) átkerüljön a tagjelölt országok listájára (I. melléklet). 19. cikk A Bizottság az IPA-rendelet 19. cikkének (Részvételi és származási szabályok, támogatásra való jogosultság) módosítását javasolja a Tanácsnak és Parlamentnek annak érdekében, hogy rendelkezései összhangba kerüljenek az Európai Szomszédsági és Partnerségi Támogatási Eszköz (ENPI) létrehozására vonatkozó általános rendelkezések meghatározásáról szóló, 2006/1638/EK európai parlamenti és tanácsi rendelet (a továbbiakban ENPI-rendelet) 21. cikkének (Versenytárgyalásokon és szerződésekben való részvétel) rendelkezéseivel. Ez a módosítás az IPA határokon átnyúló együttműködési programjaiban (a továbbiakban: CBC-program) érintett uniós tagállamoknak a pályázati felhívásokban való részvétellel kapcsolatos aggályait hivatott kezelni. A tagállamok azt kérték, hogy az ENPI CBC-programjainak mintájára a pályázati felhívásokban való részvétel lehetőségét korlátozzák azon országok pályázóira, amelyek részt vesznek az IPA vonatkozó CBC-programjaiban. A Tanács felkérte a Bizottságot, hogy a lehető leghamarabb nyújtsa be a kérdés lehetséges rendezésére vonatkozó javaslatát. A Bizottság értékelte a 19. cikk felülvizsgálatából származó esetleges következményeket, különös tekintettel az egyéb külső segítségnyújtási eszközökkel – és elsősorban a határokon átnyúló együttműködési alkotóelemeket is tartalmazó ENPI-vel – való összhangra. A Bizottság ezért azt javasolja, hogy a 19. cikket összhangba kell hozni az ENPI létrehozására vonatkozó általános rendelkezések meghatározásáról szóló, 2006/1638/EK európai parlamenti és tanácsi rendelet 21. cikkével, kiegészítve azt egy új (9) bekezdéssel, amely – tekintve a CBC-programok helyi jellegét – kizárólag a helyi szereplők számára tenné lehetővé a pályázati felhívásokban való részvételt. A ciprusi török közösségnek nyújtott támogatás és az IPA igazgatási bizottsága A Bizottság az IPA-rendelet módosítását javasolja annak céljából, hogy a ciprusi török közösség gazdasági fejlődésének ösztönzését elősegítő pénzügyi támogatási keret létrehozásáról szóló 389/2006/EK tanácsi rendeletnek megfelelően a PHARE-bizottság továbbra is segíthesse a Bizottságot a ciprusi török közösség számára nyújtott pénzügyi támogatás kezelésében. Meglévő rendelkezések a javaslat által érintett területen A 2010. június 16-i 540/2010/EU európai parlamenti és tanácsi rendelet az előcsatlakozási támogatási eszköz (IPA) létrehozásáról szóló, 2006. július 17‑i 1085/2006/EK tanácsi rendelet[1] módosításáról. A 2007. június 12-i 718/2007/EK bizottsági rendelet[2] az előcsatlakozási támogatási eszköz (IPA) létrehozásáról szóló 1085/2006/EK tanácsi rendelet végrehajtásáról. A 2006. február 27-i 389/2006/EK tanácsi rendelet[3] a ciprusi török közösség gazdasági fejlődésének ösztönzését elősegítő pénzügyi támogatási keret létrehozásáról és az Európai Újjáépítési Ügynökségről szóló, 2000. december 5‑i 2667/2000/EK tanácsi rendelet módosításáról. Összhang az Unió egyéb szakpolitikáival és célkitűzéseivel A Bizottság két szempont alapján értékelte a 19. cikk felülvizsgálatának lehetséges következményeit: 1) a 2112/2005/EK tanácsi rendelettel (az úgynevezett „függetlenítésről szóló rendelettel”) való összhang, 2) összhang az egyéb külső segítségnyújtási eszközökkel. Az értékelés eredményei alapján a Bizottság arra a következtetésre jutott, hogy az IPA-rendelet 19. cikkét összhangba kell hozni az ENPI-rendelet 21. cikkével (Versenytárgyalásokon és szerződésekben való részvétel), kiegészítve az IPA-rendeletet egy új (9) bekezdéssel. 2. Konzultáció az érdekeltekkel, szakértői vélemények összegyűjtése és felhasználása A Bizottság belső konzultációt tartott. Külső szakértők bevonására nem volt szükség. Hatásvizsgálat Tárgytalan. 3. A javaslat jogi elemei A javaslat összefoglalása: három módosítás az előcsatlakozási támogatási eszköz (IPA) létrehozásáról szóló, 2006. július 17-i 1085/2006/EK tanácsi rendeletre vonatkozóan. I. Az európai tanácsi határozatoknak megfelelően Izland és Montenegró átkerül a potenciális tagjelölt országok listájáról (II. melléklet) a tagjelölt országok listájára (I. melléklet). II. A 19. cikk egy új (9) bekezdéssel egészül ki. III. A 25. cikk (1) bekezdésének második albekezdése módosul. Jogalap Az Európai Unió működéséről szóló szerződés 212. cikkének (2) bekezdése. A szubszidiaritás elve Tárgytalan. Az arányosság elve Tárgytalan. A jogi aktus típusának megválasztása Javasolt aktus: a tanácsi rendelet módosítása. Más jogi aktus nem felelne meg a következők miatt: rendelet csak rendelettel módosítható. 4. Költségvetési vonzatok Az intézkedés nem igényel újabb kiadásokat. 5. Kiegészítő információk Egyszerűsítés Tárgytalan. 2011/0193 (COD) Javaslat AZ EURÓPAI PARLAMENT ÉS A TANÁCS RENDELETE az előcsatlakozási támogatási eszköz (IPA) létrehozásáról szóló 1085/2006/EK tanácsi rendelet módosításáról AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 212. cikke (2) bekezdésére, tekintettel az Európai Bizottság javaslatára[4], a jogalkotási aktus tervezetének a nemzeti parlamentek számára való megküldését követően, rendes jogalkotási eljárás keretében, mivel: (1) Az előcsatlakozási támogatási eszköz (IPA) létrehozásáról szóló, 2006. július 17-i 1085/2006/EK tanácsi rendelet ([5]) rendelkezik a tagjelölt és a potenciális tagjelölt országok részére nyújtandó támogatásokról azok uniós előírásokhoz és politikákhoz, illetve adott esetben az uniós vívmányokhoz tagság céljából történő fokozatos igazodása érdekében. (2) Az 1085/2006/EK számú tanácsi rendelet egyértelműen különbséget tesz a tagjelölt és a potenciális tagjelölt országok között. (3) Az Európai Tanács 2010. június 17-i ülésén üdvözölte a Bizottság Izland európai uniós tagság iránti kérelméről szóló véleményét, megállapította, hogy Izland teljesíti az 1993-as koppenhágai Európai Tanács által meghatározott politikai kritériumokat, és úgy határozott, hogy megnyitja a csatlakozási tárgyalásokat Izlanddal. Izland ennek megfelelően tagjelölt ország. (4) Az Európai Tanács 2010. december 17-én jóváhagyta a Tanács bővítési folyamatról szóló, 2010. decemberi következtetéseit, és megállapodott Montenegró tagjelölt országgá nyilvánításáról. (5) A Tanács felkérte a Bizottságot, hogy tegyen javaslatot az 1085/2006/EK tanácsi rendelet 19. cikkének módosítására egyrészt az IPA határokon átnyúló együttműködési alkotóelemeinek keretében nyújtott támogatási szerződések odaítélésére vonatkozó szabályok pontosítása, másrészt az egyéb külső segítségnyújtási eszközökkel, és különösen az Európai Szomszédsági és Partnerségi Támogatási Eszközzel való összhang biztosítása érdekében. (6) A ciprusi török közösség gazdasági fejlődésének ösztönzését elősegítő pénzügyi támogatási keret létrehozásáról és az Európai Újjáépítési Ügynökségről szóló 2667/2000/EK tanácsi rendelet módosításáról szóló, 2006. február 27-i 389/2006/EK tanácsi rendelet[6] kijelöli azt az 1989. december 18-i 3906/89/EGK tanácsi rendeletben[7] meghatározott bizottságot (PHARE-bizottság), amelynek feladata segíteni a Bizottságot a ciprusi török közösség számára nyújtott pénzügyi támogatás kezelésében. Az 1085/2006/EK tanácsi rendelet 25. cikkének megfelelően a 3906/89/EGK tanácsi rendelet hatályát vesztette, de továbbra is alkalmazni kell a 2007. évet megelőző költségvetési éveket végrehajtó jogi aktusokra és kötelezettségvállalásokra. Mivel a 389/2006/EK tanácsi rendelet a fent említett költségvetési éveken túlmenően is a ciprusi török közösség számára nyújtott pénzügyi támogatás alap-jogiaktusa marad, indokolt a PHARE-bizottság munkájának folytatása is. (7) Az 1085/2006/EK rendeletet ezért ennek megfelelően módosítani kell, ELFOGADTA EZT A RENDELETET: 1. cikk Az 1085/2006/EK rendelet a következőképpen módosul: (1) A 19. cikk a következő bekezdéssel egészül ki: „(9) Az (1)–(8) bekezdés az adott tevékenység célkitűzései tekintetében nem vonatkozik a jellegüknél vagy elhelyezkedésüknél fogva támogatásra jogosult szervezetek csoportjainak részvételére.” (2) A 25. cikk (1) bekezdésének második albekezdése helyébe a következő szöveg lép: „A hatályon kívül helyezett rendeleteket és a 2666/2000/EK rendeletet továbbra is alkalmazni kell a 2007. évet megelőző költségvetési évek végrehajtására vonatkozó jogi aktusokra és kötelezettségvállalásokra, a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmány(*) 31. cikkének végrehajtására, valamint a 389/2006/EK tanácsi rendelet(**) 3. cikkének végrehajtására. ______________________________ *HL L 157., 2005.6.21., 203. o. **HL L 65., 2006.3.7., 5. o.” (3) Az I. melléklet listája Horvátország után a következő bejegyzésekkel egészül ki: „— Izland, — Montenegró”. (4) A II. mellékletből a következő szövegrészt el kell hagyni: „— Izland, — Montenegró”. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, […]-án/-én. az Európai Parlament részéről a Tanács részéről az elnök az elnök ([1]) HL L 210., 2006.7.31., 82. o. ([2]) HL L 170., 2007.6.29., 1. o. ([3]) HL L 65., 2006.3.7., 5. o. ([4]) HL C […], […], […] o. ([5]) HL L 210, 2006.7.31, 82. o. ([6]) HL L 65., 2006.3.7., 5. o. ([7]) HL L 375., 1989.12.23., 11. o.